****

**คำอธิบายแบบR-IC2**

| **แบบฟอร์ม/ข้อ/หัวตาราง** | | **คำอธิบายการกรอกข้อมูล/ตัวอย่างการกรอก** | **ความเชื่อมโยง** |
| --- | --- | --- | --- |
| - | ชื่อส่วนงานย่อย และปีงบประมาณ | - ระบุชื่อของคณะ/วิทยาลัย/วิทยาเขต/สำนัก/หน่วยงาน ซึ่งมีสถานะเป็นส่วนงานย่อยของมหาวิทยาลัยอุบลราชธานี และระบุปีงบประมาณ เป็นปีงบประมาณที่จะดำเนินการต่อไป | - |
| 1. | ด้านการดำเนินงาน | - ระบุอย่างใดอย่างหนึ่งจาก ดังนี้ การสร้างบัณฑิต, การวิจัย, การบริการวิชาการ หรือการทำนุบำรุงศิลปวัฒนธรรม โดยหากต้องการระบุหลายด้าน จำนวนแบบจะมีจำนวนเท่ากับจำนวนด้านที่ระบุ | แบบR-IC1 ข้อ 1 |
| 2. | ขั้นตอนหลักที่ | - ระบุขั้นตอนหลักตามความเชื่อมโยงวัตถุประสงค์และขั้นตอนการดำเนินงานด้านต่างๆ ของมหาวิทยาลัยกับมาตรฐานการประกันคุณภาพการศึกษาภายใน และมาตรฐานการควบคุมภายใน เช่น หาก 1. ระบุเป็นด้านการสร้างบัณฑิต ขั้นตอนหลัก เลือกระบุเป็นขั้นต่างๆ ที่เกี่ยวข้อง เช่น 1. สร้างและ/หรือพัฒนาหลักสูตร และบริหารหลักสูตร, 5. จัดการเรียนการสอนและพัฒนานักศึกษา เป็นต้น โดยหากต้องการระบุหลายขั้นตอนหลัก จำนวนแบบจะมีจำนวนเท่ากับจำนวนขั้นตอนหลักที่ระบุ | - |
| 2.1 | หัวข้อรอง (ถ้ามี) | - ระบุหัวข้อรองของขั้นตอนหลัก (ถ้ามี) ตามความเชื่อมโยงวัตถุประสงค์และขั้นตอนการดำเนินงานด้านต่างๆ ของมหาวิทยาลัยกับมาตรฐานการประกันคุณภาพการศึกษาภายใน และมาตรฐานการควบคุมภายใน โดยระบุให้สอดคล้องกับข้อ 1. และ 2. เช่น หาก 1. ระบุเป็นด้านการสร้างบัณฑิต, 2. ระบุเป็น 5. จัดการเรียนการสอนและพัฒนานักศึกษา, 2.1 อาจระบุเป็น 5.1 พัฒนากระบวนการจัดการเรียนการสอนตามกรอบมาตรฐานคุณวุฒิอุดมศึกษา โดยเน้นผู้เรียนเป็นสำคัญ กระบวนการเรียนรู้ที่ให้นักศึกษามีประสบการณ์ในการทำงานจริง เรียนรู้ร่วมกับชุมชน และรองรับการเปิดประชาคมอาเซียน เป็นต้น โดยหากต้องการระบุหลายหัวข้อรอง จำนวนแบบจะมีจำนวนเท่ากับจำนวนหัวข้อรองที่ระบุ | - |
| 2.2 | หัวข้อย่อย (ถ้ามี) | - ระบุหัวข้อย่อยของขั้นตอนรอง (ถ้ามี) ตามความเชื่อมโยงวัตถุประสงค์และขั้นตอนการดำเนินงานด้านต่างๆ ของมหาวิทยาลัยกับมาตรฐานการประกันคุณภาพการศึกษาภายใน และมาตรฐานการควบคุมภายใน โดยระบุให้สอดคล้องกับข้อ 1., 2., 2.1 เช่น หาก 1. ระบุเป็นด้านการสร้างบัณฑิต, 2. ระบุเป็น 5. จัดการเรียนการสอนและพัฒนานักศึกษา, 2.1 ระบุเป็น 5.1 พัฒนากระบวนการจัดการเรียนการสอนตามกรอบมาตรฐานคุณวุฒิอุดมศึกษา โดยเน้นผู้เรียนเป็นสำคัญ กระบวนการเรียนรู้ที่ให้นักศึกษามีประสบการณ์ในการทำงานจริง เรียนรู้ร่วมกับชุมชน และรองรับการเปิดประชาคมอาเซียน, 2.2 จะไม่ต้องระบุ เนื่องจาก หัวข้อรอง 5.1 ไม่มีหัวข้อย่อย ให้ใส "-" ไว้ เป็นต้น หากหัวข้อรองมีหัวข้อย่อย ให้ระบุลำดับและชื่อหัวข้อย่อยนั้นๆ โดยหากต้องการระบุหลายหัวข้อย่อย จำนวนแบบจะมีจำนวนเท่ากับจำนวนหัวข้อย่อยที่ระบุ | - |
| 3. | วัตถุประสงค์ขั้นตอนหลัก | - ระบุวัตถุประสงค์ของขั้นตอนหลัก ตามความเชื่อมโยงวัตถุประสงค์และขั้นตอนการดำเนินงานด้านต่างๆ ของมหาวิทยาลัยกับมาตรฐานการประกันคุณภาพการศึกษาภายใน และมาตรฐานการควบคุมภายใน โดยระบุให้สอดคล้องกับข้อ 1., 2., 2.1, 2.2 เช่น หาก 1. ระบุเป็นด้านการสร้างบัณฑิต, 2. ระบุเป็น 5. จัดการเรียนการสอนและพัฒนานักศึกษา, 2.1 ระบุเป็น 5.1 พัฒนากระบวนการจัดการเรียนการสอนตามกรอบมาตรฐานคุณวุฒิอุดมศึกษา โดยเน้นผู้เรียนเป็นสำคัญ กระบวนการเรียนรู้ที่ให้นักศึกษามีประสบการณ์ในการทำงานจริง เรียนรู้ร่วมกับชุมชน และรองรับการเปิดประชาคมอาเซียน, 2.2 ระบุเป็น "-", 3. จะระบุเป็น เพื่อให้นักศึกษามีความรู้ ความสามารถ และทักษะ สามารถเรียนรู้และพัฒนาตนเองได้อย่างต่อเนื่อง และรองรับการเปิดประชาคมอาเซียน เป็นต้น | - |
| (1) | ความเสี่ยง | - ระบุเหตุการณ์ที่ไม่พึงประสงค์ ซึ่งอาจเกิดขึ้นในอนาคต และมีผลกระทบ หรือทำให้การดำเนินงานไม่ประสบความสำเร็จตามวัตถุประสงค์และเป้าหมายของหน่วยงาน รวมทั้งกระทบต่อความสำเร็จตามวัตถุประสงค์ของการควบคุมด้านใดด้านหนึ่งหรือหลายด้าน คือ  1. ด้านการดำเนินงาน (Operation) = O 2. ด้านความถูกต้องเชื่อถือได้ของรายงานทางการเงิน (Financial Reporting) = F 3. ด้านการปฏิบัติตามกฎหมาย ระเบียบ ข้อบังคับ ฯลฯ (Compliance) = C   ซึ่งเป็นการสรุปข้อมูลที่ได้จากแบบR-IC1 ข้อ 2 หรือจากการประชุมพิจารณาร่วมกันของบุคลากรในหน่วยงาน และสอดคล้องกับแบบ ปย.2 ใน (4) โดยมีข้อมูล/สถิติรองรับการระบุ เพื่อจะได้ใช้ประกอบการกำหนดตัวบ่งชี้ของความเสี่ยง เช่น ด้านการสร้างบัณฑิต: ผู้สำเร็จการศึกษาคณะ....ส่วนใหญ่ไม่มีงานทำหลังสำเร็จการศึกษา เพราะผลการศึกษาร้อยละของบัณฑิตที่มีงานทำของคณะ... ปี ....เท่ากับ 40 เท่านั้น เป็นต้น | แบบR-IC1 ข้อ 2, แบบ ปย.2  (4) |
| (2) | สาเหตุหรือปัจจัยที่ทำให้เกิดความเสี่ยง | - ระบุสาเหตุหรือปัจจัยที่ทำให้เกิดความเสี่ยงที่ระบุใน (1) โดยชี้ให้เห็นว่าสาเหตุเกิดจากตัวบุคคล ระบบ/กระบวนการ วัสดุอุปกรณ์ นโยบาย หรืออื่นๆ และให้อธิบายถึงลักษณะของสิ่งที่เป็นสาเหตุ ให้ชัดเจน ซึ่งเป็นการสรุปข้อมูลที่ได้จากแบบR-IC1 ข้อ 3 หรือจากการประชุมพิจารณาร่วมกันของบุคลากรในหน่วยงาน เช่น จากตัวอย่างการระบุใน (1) อาจระบุสาเหตุใน (2) เป็น การจัดกระบวนการเรียนการสอนของคณะ...ยังไม่เน้นการจัดประสบการณ์ภาคสนามในสถานประกอบการ หรือแหล่งงานที่ตรงกับสาขาวิชา เท่าที่ควร เป็นต้น | แบบR-IC1 ข้อ 3 |
| (3) | ประเภทความเสี่ยง | - ระบุประเภทความเสี่ยงซึ่งสอดคล้องกับสาเหตุฯ ที่ระบุใน (2) และสอดคล้องเกณฑ์ประกันคุณภาพการศึกษาภายใน โดยเลือกระบุเป็นอย่างใดอย่างหนึ่ง จากประเภทต่างๆ ดังนี้  1. ด้านทรัพยากร (การเงิน งบประมาณ)  2. ด้านทรัพยากร (ระบบเทคโนโลยีสารสนเทศ)  3. ด้านทรัพยากร (อาคารสถานที่ ระบบสาธารณูปโภค)  4. ด้านยุทธศาสตร์ หรือกลยุทธ์ของมหาวิทยาลัย  5. ด้านนโยบาย กฎหมาย ระเบียบ ข้อบังคับ  6. ด้านการปฏิบัติงาน (กระบวนการบริหารหลักสูตร)  7. ด้านการปฏิบัติงาน (การบริหารงานวิจัย)  8. ด้านการปฏิบัติงาน (ระบบงาน)  9. ด้านการปฏิบัติงาน (ระบบประกันคุณภาพ)  10. ด้านบุคลากร  11. ด้านธรรมาภิบาล  12. ด้านจรรยาบรรณของอาจารย์และบุคลากร  13. ด้านอันตรายที่เกิดจากสารเคมี สารทางชีวะ และการเผยแพร่เชื้อโรค  14. ด้านความปลอดภัยในชีวิตและทรัพย์สิน  15. ด้านอื่นๆ (ระบุ) | - |
| (4) | การควบคุมที่มีอยู่ | - ระบุการควบคุมที่มีอยู่แล้ว ซึ่งเป็นขั้นตอน/วิธีปฏิบัติงาน/นโยบาย/กฎเกณฑ์ที่ใช้ปฏิบัติอยู่สำหรับกิจกรรมต่าง ๆ ที่คาดว่าจะจัดการความเสี่ยงที่ระบุใน (1) ซึ่งเป็นการสรุปข้อมูลที่ได้จากแบบR-IC1 ข้อ 6 หรือจากการประชุมพิจารณาร่วมกันของบุคลากรในหน่วยงาน และสอดคล้องกับแบบ ปย.2 ใน (2) เช่น จาก (1) อาจระบุ (4) เป็น คณะ...ได้กำหนดให้นักศึกษาเข้าฝึกงานในสถานประกอบการเป็นเวลาไม่น้อยกว่า 300 ชั่วโมง เป็นต้น | แบบR-IC1 ข้อ 6, แบบ ปย.2 (2) |
| (5) | การประเมินผลการควบคุม | - ระบุผลการประเมินการควบคุมที่มีอยู่ที่ระบุใน (4) เพื่อให้เห็นว่าเพียงพอและมีประสิทธิผลหรือไม่ โดยตอบคำถามต่อไป 1. การกำหนด/สั่งอย่างเป็นทางการให้ปฏิบัติตามการควบคุมหรือไม่ 2. มีการปฏิบัติจริงตามการควบคุมหรือไม่ 3. ถ้ามีการปฏิบัติจริง การควบคุมช่วยให้งานสำเร็จตามวัตถุประสงค์ที่กำหนดหรือไม่ 4. ประโยชน์ที่ได้รับ คุ้มค่ากับต้นทุนของการควบคุมหรือไม่  ซึ่งเป็นการสรุปข้อมูลที่ได้จากแบบR-IC1 ข้อ 6 หรือจากการประชุมพิจารณาร่วมกันของบุคลากรในหน่วยงาน และสอดคล้องกับแบบ ปย.2 ใน (3) กรณีที่การควบคุมไม่เพียงพอต่อการจัดการความเสี่ยง เช่น จากตัวอย่างการระบุ (1) และ (4) อาจระบุ (5) เป็น คณะยังไม่มีการกำหนดมาตรการที่มีส่วนช่วยส่งเสริมหรือสนับสนุนให้นักศึกษาเข้าฝึกประสบการณ์ในแหล่งงานที่ตรงตามสาขาวิชา โดยการสร้างความร่วมมือกับแหล่งงานในอนาคตของนักศึกษา ส่งผลให้นักศึกษาส่วนใหญ่ยังไม่มีงานทำหลังสำเร็จการศึกษา เป็นต้น | แบบR-IC1 ข้อ 6, แบบ ปย.2 (3) |
| (6) | ตัวบ่งชี้ความเสี่ยง | - ระบุตัวบ่งชี้ความเสี่ยง ตามความเชื่อมโยงวัตถุประสงค์และขั้นตอนการดำเนินงานด้านต่างๆ ของมหาวิทยาลัยกับมาตรฐานการประกันคุณภาพการศึกษาภายใน และมาตรฐานการควบคุมภายใน โดยระบุให้สอดคล้องกับข้อ 1., 2., 2.1, 2.2 เช่น จากตัวอย่างการระบุข้อ 1., 2., 2.1, 2.2 อาจระบุ (6) เป็น ระบบและกลไกการจัดการเรียนการสอน (สกอ. 2.6) และ ร้อยละของบัณฑิตระดับปริญญาตรีที่ได้งานทำหรือประกอบอาชีพอิสระภายใน 1 ปี (สมศ.1) เป็นต้น ทั้งนี้ 1 ความเสี่ยงอาจมีตัวบ่งชี้หลายตัวได้ ในลักษณะของตัวอย่างข้างต้น โดยมีทั้งตัวบ่งชี้ที่วัดระดับกระบวนการ และตัวบ่งชี้วัดระดับผลผลิต | - |
| (7) | เป้าหมายตัวบ่งชี้ | - ระบุเป้าหมายตัวบ่งชี้ที่ระบุใน (6) โดยใช้ค่าเป้าหมายตามแผนกลยุทธ์ของหน่วยงาน ที่สอดคล้องกับแผนกลยุทธ์ของมหาวิทยาลัย | - |
| (8) | หน่วยนับ | - ระบุหน่วยนับของตัวบ่งชี้ที่ระบุใน (6) เช่น จากตัวอย่างการระบุ (6) ให้ระบุ (7) เป็น คะแนน, ร้อยละ เป็นต้น | - |
| (9) | ข้อความระบุความรุนแรง | - ระบุผลกระทบจะเกิดขึ้นจากความเสี่ยงที่ระบุใน (1) ซึ่งเป็นการสรุปข้อมูลที่ได้จากแบบR-IC1 ข้อ 5 หรือจากการประชุมพิจารณาร่วมกันของบุคลากรในหน่วยงาน โดยแนวทางการระบุให้พิจารณาจากหลักเกณฑ์ประกอบการพิจารณาระดับความเสี่ยง เช่น จากตัวอย่างการระบุ (1) อาจระบุ (9) เป็น ส่งผลให้ความพึงพอใจ/ความนิยมต่อสาขาวิชา เหลือร้อยละ 40 เท่านั้น, ผลการดำเนินงานด้านการสร้างบัณฑิตของสาขาวิชา...ไม่บรรลุตามเป้าหมายที่กำหนด เป็นต้น | แบบR-IC1 ข้อ 5 |
| (10) | ข้อความระบุโอกาส | - ระบุโอกาสหรือความถี่ในการความเสี่ยงที่ระบุใน (1) ซึ่งเป็นการสรุปข้อมูลที่ได้จากแบบR-IC1 ข้อ 4 หรือจากการประชุมพิจารณาร่วมกันของบุคลากรในหน่วยงาน โดยแนวทางการระบุให้พิจารณาจากหลักเกณฑ์ประกอบการพิจารณาระดับความเสี่ยงเช่น จากตัวอย่างการระบุ (1) อาจระบุ (10) เป็น เป็นประจำทุกปี, 2-3 ปีต่อครั้ง, ร้อยละ 60 ของผู้สำเร็จการศึกษาทั้งหมด (ตัวตั้ง=30x100 ตัวหาร=50) เป็นต้น | แบบR-IC1 ข้อ 4 |
| (11) | ระดับความรุนแรง | - ระบุตัวเลข จาก 1 - 5 เพื่อบอกค่าความรุนแรงจากการเกิดความเสี่ยง ที่สอดคล้องกับการระบุใน (9) และใช้หลักเกณฑ์ประกอบการพิจารณาระดับความเสี่ยง ประกอบ เช่น จากตัวอย่างการระบุ (9) จะได้ (11) เป็น 4, 3 เป็นต้น | - |
| (12) | ระดับโอกาส | - ระบุตัวเลข จาก 1 - 5 เพื่อบอกค่าโอกาสในการเกิดความเสี่ยง ที่สอดคล้องกับการระบุใน (10) และใช้หลักเกณฑ์ประกอบการพิจารณาระดับความเสี่ยง ประกอบ เช่น จากตัวอย่างการระบุ (10) จะได้ (12) เป็น 5, 2, 3 เป็นต้น | - |
| (13) | ผลคูณ | - ระบุผลคูณระหว่างระดับความรุนแรงกับระดับโอกาส โดยเอาตัวเลขใน (11) คูณกับตัวเลขใน (12) | - |
| (14) | ระดับความเสี่ยง | - ระบุระดับความเสี่ยง โดยเอาผลคูณใน (13) ไปเทียบกับ Risk Matrix: สำหรับวัดระดับของความเสี่ยง | - |
| (15) | วิธีจัดการความเสี่ยง | - ระบุวิธีจัดการความเสี่ยงที่เหมาะสมกับสาเหตุความเสี่ยง โดยพิจารณาเลือกจากวิธีการจัดการแบบ 4T ดังนี้  1. Take: ยอมรับความเสี่ยง 2. Treat: ลด/ควบคุมความเสี่ยง 3. Terminate: หลีกเลี่ยงความเสี่ยง และ 4. Transfer: กระจาย/โอนความเสี่ยง ซึ่งในการระบุให้ระบุเฉพาะชื่อภาษาอังกฤษ เท่านั้น เช่น Take, Treat, Terminate, Transfer เป็นต้น | - |
| (16) | หน่วยงานหลัก | - ระบุชื่อหน่วยงาน/ฝ่าย ที่จะเป็นหน่วยงานหลักในการจัดการความเสี่ยง ซึ่งควรเป็นหน่วยงานที่สามารถจัดการความเสี่ยงตามสาเหตุของการเกิดความเสี่ยง ซึ่งเป็นการสรุปข้อมูลที่ได้จากแบบR-IC1 ข้อ 7 หรือจากการประชุมพิจารณาร่วมกันของบุคลากรในหน่วยงาน | แบบR-IC1 ข้อ 7 |
| (17) | การจัดการแบบ R | - ระบุ ü กรณีที่เป็นความเสี่ยงที่ส่งผลกระทบต่อวัตถุประสงค์ในภาพรวมระดับคณะ/หน่วยงาน และไม่สามารถจัดการให้อยู่ในระดับที่ยอมรับได้ ภายใต้การบริหารและจัดการของหน่วยงานใดหน่วยงานหนึ่งภายในคณะ/หน่วยงาน ต้องอาศัยความร่วมมือจากหน่วยงานต่างๆ หรือต้องบูรณาการการดำเนินงานจากหลายหน่วยงาน เพื่อจะได้กำหนดเป็นแผนบริหารความเสี่ยงระดับคณะ/หน่วยงานต่อไป | - |
| (18) | การจัดการแบบ IC | - ระบุ ü กรณีที่เป็นความเสี่ยงที่เกี่ยวข้องกับการปรับปรุง แก้ไข หรือพัฒนากระบวนการปฏิบัติงานของระดับคณะ/หน่วยงาน หรือระดับมหาวิทยาลัย ซึ่งสามารถจัดการให้อยู่ในระดับที่ยอมรับได้ ภายใต้การบริหารและจัดการของหน่วยงานใดหน่วยงานหนึ่งภายในคณะ/หน่วยงาน เพื่อจะได้กำหนดเป็นแผนการปรับปรุงการควบคุมภายในระดับคณะ/หน่วยงานต่อไป | - |
| (19) | แนวทาง/ข้อเสนอแนะ/วิธีการดำเนินการเพื่อจัดการความเสี่ยง | - ระบุแนวทาง/ข้อเสนอแนะ/วิธีการดำเนินการเพื่อจัดการความเสี่ยง ซึ่งเป็นการสรุปข้อมูลที่ได้จากแบบR-IC1 ข้อ 8 หรือจากการประชุมพิจารณาร่วมกันของบุคลากรในหน่วยงาน และสอดคล้องกับสรุปผลจากแบบ ปย.2 ใน (5) โดยเป็นวิธีการที่จะช่วยป้องกันหรือลดโอกาสในการเกิดความเสี่ยง คือ แก้ไขไม่ให้เกิดสาเหตุความเสี่ยง หรือเป็นวิธีการลดผลกระทบจากความเสี่ยง ความเสียหายจากความเสี่ยง กรณีที่ไม่สามารถแก้ไขที่สาเหตุของความเสี่ยงได้ | แบบR-IC1 ข้อ 8, แบบ ปย.2 (5) |
| (20) | หมายเหตุ | - ระบุข้อมูลอื่นที่ต้องการแจ้งให้ทราบ เช่น วิธีดำเนินการและเอกสารหลักฐานที่เกี่ยวข้อง เป็นต้น นอกเหนือจากที่ได้ระบุแล้ว | - |